Matadis

Matadis () – miestas Kongo Demokratinės Respublikos vakaruose, kairiajame Kongo upės krante, 148 km nuo upės žiočių, Angolos pasienyje. Vidurinio Kongo provincijos administracinis centras. 245,9 tūkst. gyventojų (2004 m.). Matadis yra svarbiausias Kongo DR jūrų uostas, įsikūręs 8 km žemiau Livingstono krioklio, stabdančio tolesnę laivybą upe. Su sostine Kinšasa jungia plentas (per Kongą nutiestas kabamasis tiltas) ir geležinkelis. Greta yra neveikiantis Tšimpi oro uostas. Per Matadžio jūrų uostą eksportuojama mediena, kava. Yra žvejybos laivynas. Veikia šiluminė elektrinė.

 Istorija 

Matadį 1879 m. įkūrė britų keliautojas Henris Mortonas Stenlis. Vietine kikongo kalba Matadis reiškia „uolą“, mat aplink miestą plyti aukštos uolos.

Kategorija:Kongo Demokratinės Respublikos miestai